CELEX: 62014CN0135
Language: el
Date: 2014-03-21 00:00:00
Title: Υπόθεση C-135/14: Προσφυγή της 21ης Μαρτίου 2014 — Ευρωπαϊκή Επιτροπή κατά Συμβουλίου της Ευρωπαϊκής Ένωσης

10.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/26
            
         Προσφυγή της 21ης Μαρτίου 2014 — Ευρωπαϊκή Επιτροπή κατά Συμβουλίου της Ευρωπαϊκής Ένωσης
   (Υπόθεση C-135/14)
   2014/C 175/33
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: R. Lyal, W. Mölls και D. Bianchi)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να ακυρώσει τον κανονισμό (ΕΕ) 1385/2013 του Συμβουλίου, της 17ης Δεκεμβρίου 2013, για την τροποποίηση των κανονισμών (ΕΚ) 850/98 και (ΕΚ) 1224/2009 καθώς και των κανονισμών του Ευρωπαϊκού Κοινοβουλίου και του Συμβουλίου (ΕΚ) 1069/2009, (ΕΕ) 1379/2013 και (ΕΕ) 1380/2013, λόγω της τροποποίησης του καθεστώτος της Μαγιότ έναντι της Ευρωπαϊκής Ένωσης (1),
            
         
               —
            
            
               να διατηρήσει τα αποτελέσματα του κανονισμού (ΕΕ) 1385/2013 έως την έναρξη ισχύος νέου κανονισμού που θα έχει την προσήκουσα νομική βάση,
            
         
               —
            
            
               να καταδικάσει το Συμβούλιο της Ευρωπαϊκής Ένωσης στα δικαστικά έξοδα.
            
         
      Λόγοι και κύρια επιχειρήματα
   
   Η Επιτροπή ζητεί την ακύρωση του κανονισμού (ΕΕ) 1385/2013 τον οποίο εξέδωσε το Συμβούλιο χρησιμοποιώντας ως νομική βάση το άρθρο 349 ΣΛΕΕ.
   Η Επιτροπή προσάπτει στο Συμβούλιο ότι εξέδωσε τον κανονισμό αυτό μολονότι αυτή είχε προτείνει να στηριχθεί η έκδοση της εν λόγω πράξεως σε νομικές βάσεις σχετικές με συγκεκριμένους τομείς αρμοδιοτήτων, και ειδικότερα στα άρθρα 43, παράγραφος 2, και 168, παράγραφος 4, στοιχείο β', ΣΛΕΕ.
   Η Επιτροπή φρονεί ότι, ενόψει του σκοπού και του επιδιωκόμενου αποτελέσματος του προσβαλλόμενου κανονισμού, το άρθρο 349 ΣΛΕΕ δεν μπορεί να χρησιμοποιηθεί ως ορθή νομική βάση. Το άρθρο 349 ΣΛΕΕ εφαρμόζεται μόνον όταν τίθεται ζήτημα παρεκκλίσεως από την αρχή της εφαρμογής του πρωτογενούς δικαίου στις εξόχως απόκεντρες περιοχές, όπως η αρχή αυτή έχει τεθεί με το άρθρο 355, παράγραφος 1, ΣΛΕΕ. Ο επίμαχος κανονισμός όμως, χωρίς να παρεκκλίνει από τις Συνθήκες, προβαίνει ουσιαστικά σε προσαρμογή του παράγωγου δικαίου προκειμένου να ανταποκριθεί στην κατάσταση που προέκυψε από την αλλαγή του νομικού καθεστώτος της Μαγιότ. Η ερμηνεία αυτή ενισχύεται όχι μόνο από το γράμμα του άρθρου 349 ΣΛΕΕ, αλλά και από το σύστημα των νομικών βάσεων κατά τις Συνθήκες, καθώς και από την ιστορική εξέλιξη του άρθρου αυτού.
   
      (1)  ΕΕ L 354, σ. 86